**Upis djece u prvi razred osnovne škole na području**

**Splitsko-dalmatinske županije za školsku godinu 2020./2021.**

**Prijava školskih obveznika vršit će se elektronskim putem na obrascu PRIJAVA za predupis (link na kraju ovog obrasca)**

**u vremenu od 10. do 20. veljače 2020.**

Prijavu je potrebno izvršiti [**prema upisnom području škole**](https://www.dalmacija.hr/Portals/0/datoteke/dokumenti/Upisno%20podrucje.docx) objavljenim na web stranici Upravnog odjela za prosvjetu, kulturu, tehničku kulturu i sport Splitsko-dalmatinske županije i web stranicama osnovnih škola u Splitsko-dalmatinskoj županiji.

**Školski obveznici su:**

* djeca rođena **od 1. travnja 2013. do 31. ožujka 2014.**,
* djeca rođena **od 1. travnja 2014. do 31. prosinca 2014.** za koju roditelji, odnosno staratelji žele ostvariti pravo na **prijevremeni upis** u prvi razred osnovne škole,
* djeca kojima je za šk.god. 2019./2020. rješenjem, **odgođen upis** u prvi razred osnovne škole,
* djeca koja trebaju **privremeno oslobađanje od upisa** u prvi razred osnovne škole.

Učenik se prijavljuje za upis u školu prema prebivalištu odnosno upisnom području škole (matična škola), gdje se obavlja provjera spremnosti djeteta za upis (testiranje i liječnički pregled) sukladno dogovoru sa roditeljem.

Ako se dijete želi iz opravdanog razloga upisati u školu kojoj ne pripada prema upisnom području (produženi boravak ili neki drugi razlog) u postupku prijave, prijavljuje obje škole s naznakom željene škole i razloga. Provjeru spremnosti obavlja u matičnoj školi, nakon čega se javlja željenoj školi radi dogovora.

Nakon obavljene prijave djeteta Upravnom odjelu, **roditelj odnosno staratelj obavezno se treba javiti školi u vremenu od 2. do 9. ožujka 2020. god.** radi dogovora o terminu testiranja djeteta, osim **za područje Ispostave Makarska** gdje će roditelj odnosno staratelj o istom biti obaviješten putem predškolskih ustanova.

**Potrebna dokumentacija**: OIB, potvrda o pohađanju programa predškole, kopija domovnice i rodnog lista (vrijede bez obzira na datum izdavanja), a u slučaju da roditelj iste nema, škola će ih pribaviti elektronskim putem.

Za **odgodu upisa** za šk.god 2020./2021. **ne podnosi se zahtjev** već je potrebno u **prijavi online** označiti: „najava za odgodu upisa“

Za **prijevremeni upis** roditelj odnosno staratelj **osim prijave online,** dostavlja osnovnoj školi i mišljenje stručnog tima predškolske ustanove.

Za **privremeno oslobađanje od upisa u prvi razred (djeca sa težim oštećenjem zdravlja)**, roditelj odnosno staratelj podnosi zahtjev Upravnom odjelu na priloženom **Obrascu 6**. Uz zahtjev prilaže i medicinsku dokumentaciju.

Za područje **Grada Splita**, zahtjev se upućuje na adresu:

**Upravnom odjelu za prosvjetu, kulturu, tehničku kulturu i sport SDŽ  
Vukovarska 1  
21000 Split**

i/ili e-mailom: [prosvjeta-kultura@udu-sdz.hr](mailto:prosvjeta-kultura@udu-sdz.hr)

Za **područje Ispostava**(Omiš, Hvar, Supetar, Vis, Makarska, Solin, Kaštela, Trogir, Imotski, Sinj, Vrgorac) zahtjev se upućuje na adresu odgovarajuće Ispostave.

Stručna povjerenstva škola predlažu raspored utvrđivanja psihofizičkog stanja djece i dostavljaju ovom Upravnom odjelu **do 23. ožujka 2020**. Isti će se objaviti putem medija, na internetskim stranicama Upravnog odjela i škola te na oglasnim pločama škola i zdravstvenih ustanova.

Postupak utvrđivanja psihofizičkog stanja djece radi upisa u prvi razred osnovne škole **provodi se u osnovnoj školi kojoj dijete pripada prema upisnom području** u razdoblju od **31. ožujka do 15. lipnja 2020.**Iznimno, ako se radi o djeci s već utvrđenim teškoćama u razvoju mogu pristupiti utvrđivanju psihofizičkog stanja u vremenu od 1.veljače do 15. travnja.

Ako se dijete upisuje u osnovnu školu kojoj ne pripada prema upisnom području, osnovna škola koju će dijete pohađati pisanim putem **će zatražiti** od osnovne škole kojoj dijete pripada prema upisnom području **mišljenje o psihofizičkoj spremnosti djeteta** za upis u prvi razred osnovne škole.

U obrascu možete odabrati željeni prvi strani jezik. Rano učenje prvog stranog jezika moguće je prema Zakonu o odgoju i obrazovanju u osnovnoj i srednjoj školi već od prvog razreda osnovne škole. Odabrani strani jezik za koji se roditelj izjasni time postaje prvi obvezni jezik, a izbor drugog i trećeg stranog jezika odvija se u četvrtom razredu osnovne škole.

Link: <https://www.dalmacija.hr/obavijesti/artmid/1746/articleid/22690/upis-djece-u-prvi-razred-osnovne-skole-na-podrucju-splitsko-dalmatinske-zupanije-za-skolsku-godinu-20202021>